**ՀԻՄՆԱՎՈՐՈՒՄ  
«Աբովյան համայնքին սեփականության իրավունքով պատկանող գույքը նվիրելու մասին»****Աբովյան համայնքի ավագանու որոշման նախագծի ընդունման անհրաժեշտության վերաբերյալ**

Որոշման նախագիծը մշակվել է «Տեղական ինքնակառավարման մասին»  օրենքի 18-րդ հոդվածի 1-ին մասի 21-րդ կետի համաձայն։ Նախագիծը մշակելիս հաշվի է առնվել «Նարեկ» ծերանոցի և Հայաստանի Հանրապետության ոստիկանության Կոտայքի մարզային վարչության Կոտայքի բաժնի կողմից կատարվող աշխատանքների և մասնագիտական պարտականությունները արհեստավարժ կատարելու, հասարակությանը անգնահատելի ծառայություն մատուցելու հանգամանքը, նրանց աշխատանքների պատշաճ կատարմանն աջակցելու նպատակով, Աբովյան համայնքի ղեկավարը առաջարկություն է ներկայացրել Աբովյան համայնքին սեփականության իրավունքով պատկանող հետևյալ գույքը նվիրել՝ «Նարեկ» ծերանոցին տնային կինոթատրոն (LG LND457 )՝ 150.0 հազար դրամ հաշվեկշռային արժեքով, իսկ Հայաստանի Հանրապետության ոստիկանության Կոտայքի մարզային վարչության Կոտայքի բաժնին նվիրել տեսագրող սարք DS-7616NI-K2՝ 110.0 հազար դրամ արժողությամբ, կոշտ սկավառակ HDD 6 TB՝ 236.0 հազար դրամ արժողությամբ, հեռուստացույց LG HDNI մուտքով՝ 150.0 հազար դրամ արժողությամբ։

 Նշված գույքի ձեռք բերման համար հիմք են հանդիսացել Աբովյանի համայնքապետարանի աշխատակազմի կրթության, մշակույթի, առողջապահության, սպորտի եվ էկոլոգիայի բաժնի պետի և համայնքային կառավարման տեղեկատվական համակարգի կառավարչի զեկուցագրերը։

«Աբովյան համայնքին սեփականության իրավունքով պատկանող գույքը նվիրելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
 «Աբովյան համայնքին սեփականության իրավունքով պատկանող գույքը նվիրելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի եկամուտներում և ծախսերում փոփոխություններ չեն առաջանում։

**ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**